
1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc243483891][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 

1.1. Perkančioji organizacija – Lietuvos kariuomenės Judėjimo organizavimo tarnyba, juridinio asmens kodas 188754410, adresas Prūsų g. 1, Vilnius, darbo laikas pirmadieniais–ketvirtadieniais 8.00–17.00 val., penktadieniais 8.00–15.45 val. Perkančioji organizacija nėra PVM mokėtojas.
1.2. Pirkimas neatliekamas naudojantis centralizuotų pirkimų katalogu, nes CPO LT elektroniniame kataloge nėra galimybės išsinuomoti perkančiosios organizacijos poreikį atitinkančių biuro konteinerių. 
1.3. Pirkimo Komisija nėra sudaroma. 
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Tvarkos aprašo 4.4.4.4 papunkčiu: prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos. Atitiktis šiame punkte nustatytam aplinkos apsaugos reikalavimui pagrindžiama specialiųjų pirkimo sąlygų 3 priedo 2 punkte pateikiamu tiekėjo patvirtinimu ir siūlomo konteinerio technine informacija arba kitais lygiaverčiais įrodymais, kaip nustatyta specialiųjų pirkimo sąlygų 5.1.4 papunktyje.
[bookmark: _Hlk163547301]1.5. Šiame pirkime socialiniai kriterijai netaikomi.
1.6. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc243483892]Pirkimo objektas

2.1.  Perkančioji organizacija numato įsigyti biuro konteinerių nuomą ir susijusias pristatymo, pastatymo, prijungimo, techninės priežiūros bei pasiėmimo paslaugas specialiųjų pirkimo sąlygų 4 priede „Techninė specifikacija“ nustatyta apimtimi.
2.2. Pirkimo objektas į dalis neskaidomas. Techniniai reikalavimai nustatyti specialiųjų pirkimo sąlygų 4 priede, pasiūlymo forma ir maksimalūs leistini įkainiai – 5 priede, sutarties vykdymo sąlygos, apimtis ir trukmė – 7 priede „Sutarties projektas“.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc243483893]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Tiekėjų pašalinimo pagrindai nustatyti specialiųjų pirkimo sąlygų 1 priede.
3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3.  Tiekėjas, teikdamas pasiūlymą, EBVPD neteikia. Kartu su pasiūlymu pateikiama specialiųjų pirkimo sąlygų 3 priede nustatytos formos tiekėjo deklaracija, patvirtinanti, kad tiekėjui netaikomi specialiųjų pirkimo sąlygų 1 priede nustatyti pašalinimo pagrindai, taip pat patvirtinanti atitiktį pirkimo dokumentuose nustatytiems aplinkos apsaugos ir nacionalinio saugumo reikalavimams.
4. [bookmark: _Toc243483894]Reikalavimai, susiję su nacionaliniu saugumu 

4.1. Perkančioji organizacija atmes tiekėjo pasiūlymą, jeigu bus nustatyta bent viena iš VPĮ 45 straipsnio 2¹ dalies 1–6 punktuose nurodytų sąlygų. Tiekėjas kartu su pasiūlymu turi pateikti užpildytą specialiųjų pirkimo sąlygų 3 priede nustatytos formos tiekėjo deklaraciją, kurios 3 punkte patvirtinama, kad nėra VPĮ 45 straipsnio 2¹ dalies 1, 2, 3 ir 6 punktuose nurodytų aplinkybių.
4.2. Perkančiajai organizacijai kilus abejonių dėl specialiųjų pirkimo sąlygų 3 priede pateikiamos deklaracijos 3 punkte nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šią informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus ir (ar) paaiškinimus. Šių dokumentų ir (ar) paaiškinimų perkančioji organizacija gali prašyti ir iš kitų pirkimo dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
5. [bookmark: _Toc243483895]Specialieji reikalavimai pasiūlymų rengimui ir pateikimui

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. Tiekėjo pasirašytas pasiūlymas, parengtas pagal specialiųjų pirkimo sąlygų 5 priede „Pasiūlymo forma“ pateiktą pasiūlymo formą, ir pasiūlymo formoje nurodyti bei kiti, tiekėjo nuomone, būtini dokumentai (jų kopijos);
5.1.2. jungtinės veiklos sutarties kopija, jeigu pasiūlymą teikia tiekėjų grupė;
5.1.3. įgaliojimas pasirašyti pasiūlymą, jeigu pasiūlymą pasirašančio asmens teisė veikti tiekėjo vardu nekyla iš jo einamų pareigų;
5.1.4. užpildyta ir pasirašyta specialiųjų pirkimo sąlygų 3 priede nustatytos formos „Tiekėjo deklaracija dėl pašalinimo pagrindų nebuvimo ir atitikties aplinkos apsaugos bei nacionalinio saugumo reikalavimams“ ir siūlomo konteinerio techninė informacija, pagrindžianti atitiktį 1.4 punkte nustatytam aplinkos apsaugos reikalavimui. Techninė informacija pateikiama pasiūlymo formoje arba atskirame techniniame aprašyme. Aplinkos apsaugos reikalavimo atitikčiai pagrįsti priimami ir kiti lygiaverčiai įrodymai.
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (palyginamoji įkainių suma) su PVM, jeigu PVM taikomas, nurodoma dviejų skaitmenų po kablelio tikslumu. Atskirų įkainių skaitmenų po kablelio skaičius neribojamas.
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

[bookmark: _Toc243483896]6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc243483897]Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal kainos kriterijų – mažiausią bendrą pasiūlymo kainą (palyginamąją įkainių sumą), įskaitant PVM, jeigu jis taikomas. Palyginamoji įkainių suma apskaičiuojama specialiųjų pirkimo sąlygų 5 priede „Pasiūlymo forma“ nustatyta tvarka. Pasiūlymų vertinimo kriterijai ir sąlygos nustatyti specialiųjų pirkimo sąlygų 6 priede.
7.2. Pirkimo laimėtoju nustatomas vienas tiekėjas. Perkančioji organizacija taikys Mažos vertės pirkimų tvarkos aprašo 24.3.12.12 papunktyje nustatytą pasiūlymų vertinimo modelį ir vertins tik tą pasiūlymą, kuris nustatomas kaip galimas laimėtojas. Jeigu įvertinus šį pasiūlymą nustatoma, kad jis negali būti pripažintas laimėjusiu, jis atmetamas ir vertinamas kitas pagal ekonominį naudingumą pasiūlymas. Tokia seka kartojama, kol nustatomas laimėjęs pasiūlymas arba atmetami visi gauti pasiūlymai.
7.3. Pasiūlymai tikslinami, papildomi, paaiškinami ir atmetami bendrosiose pirkimo sąlygose nustatyta tvarka.
7.4. Tiekėjo siūlomi įkainiai, įskaitant PVM, jeigu jis taikomas, negali viršyti specialiųjų pirkimo sąlygų 5 priede „Pasiūlymo forma“ nurodytų maksimalių leistinų įkainių su PVM. Jeigu bent vienas siūlomas įkainis viršija atitinkamą maksimalų leistiną įkainį, tiekėjo pasiūlymas atmetamas.
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc243483898]8. Sutarties sudarymas

8.1. Sutartis sudaroma su tiekėju, kurio pasiūlymas pirkimo sąlygose nustatyta tvarka pripažintas laimėjusiu. Sutarties sąlygos pateikiamos specialiųjų pirkimo sąlygų 7 priede „Sutarties projektas“.
8.2. Sutartį planuojama sudaryti iki 2026 m. spalio 30 d. (imtinai). Ši data gali būti tikslinama atsižvelgiant į pirkimo procedūrų eigą.
8.3. Vadovaujantis VPĮ 25 straipsnio 2 dalimi, šiame mažos vertės pirkime VPĮ 86 straipsnio 8 dalyje nustatytas sutarties sudarymo atidėjimo terminas netaikomas. Sutartis sudaroma informavus pirkimo dalyvius apie pirkimo rezultatus, jeigu nėra teisės aktuose nustatytų kliūčių ją sudaryti.


.

Pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI
Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
6. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 2¹ dalis).


__________


Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjų kvalifikacijos ir vadybos sistemų reikalavimai
1.1. Tiekėjams nenustatomi kvalifikacijos reikalavimai. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
1.2. Reikalavimai dėl kokybės vadybos sistemos ir aplinkos apsaugos vadybos sistemos standartų laikymosi nenustatomi.

__________

[bookmark: _heading=h.26in1rg][bookmark: ketvpriedas][bookmark: _Toc85439812]








Pirkimo sąlygų 3 priedas „Tiekėjo deklaracija dėl pašalinimo pagrindų nebuvimo ir atitikties aplinkos apsaugos bei nacionalinio saugumo reikalavimams“

____________________________________________________________
(tiekėjo pavadinimas, juridinio asmens kodas)

Lietuvos kariuomenės
Judėjimo organizavimo tarnybai

TIEKĖJO DEKLARACIJA DĖL PAŠALINIMO PAGRINDŲ NEBUVIMO IR ATITIKTIES APLINKOS APSAUGOS BEI NACIONALINIO SAUGUMO REIKALAVIMAMS 
[bookmark: _Hlk103175526]____________________
(data)
Aš, ________________________________________________________________,
(tiekėjo vadovo ar jo įgalioto asmens pareigos, vardas ir pavardė)
atstovaudamas (-a) pirmiau nurodytam tiekėjui, dalyvaujančiam Lietuvos kariuomenės Judėjimo organizavimo tarnybos skelbiamos apklausos būdu atliekamame pirkime „Biuro konteinerių nuoma“, patvirtinu, kad:
1. Pašalinimo pagrindų nebuvimas. Tiekėjui netaikomi specialiųjų pirkimo sąlygų 1 priede nustatyti pašalinimo pagrindai, įskaitant Lietuvos Respublikos viešųjų pirkimų įstatymo (toliau – VPĮ) 46 straipsnio 2¹ dalyje nustatytą pagrindą dėl neatliktos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
2. Aplinkos apsaugos reikalavimai. Siūlomi nuomoti biuro konteineriai atitinka specialiųjų pirkimo sąlygų 1.4 punkte nustatytą aplinkos apsaugos reikalavimą: prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos. Tiekėjas įsipareigoja visą nuomos laikotarpį užtikrinti konteinerių tinkamumą naudoti, gedimų šalinimą, sugedusios įrangos pakeitimą ir techninę priežiūrą pagal techninės specifikacijos 2.7, 4.1, 4.3 ir 4.4 punktų reikalavimus.
3. Nacionalinio saugumo reikalavimai. Tiekėjui, jo pasitelkiamiems subjektams, juos kontroliuojantiems asmenims ir siūlomam pirkimo objektui, kiekvienam pagal VPĮ 45 straipsnio 2¹ dalies 1, 2, 3 ir 6 punktuose nustatytą taikymo apimtį, nėra šiuose punktuose nurodytų aplinkybių.
Tiekėjas įsipareigoja, kad sutartį vykdys tik teisę verstis atitinkama veikla turintys asmenys.
Patvirtinu, kad pateikta informacija yra teisinga ir aktuali pasiūlymo pateikimo dieną. Už deklaracijoje pateiktos informacijos teisingumą atsakau teisės aktų nustatyta tvarka.
Įsipareigoju perkančiosios organizacijos prašymu pateikti šios deklaracijos 3 punkte nurodytą informaciją patvirtinančius dokumentus ir (ar) paaiškinimus specialiųjų pirkimo sąlygų 4.2 punkte nustatyta tvarka.
Jeigu pasiūlymą teikia tiekėjų grupė, deklaraciją pateikia kiekvienas grupės narys. Deklaracijos 2 punktu patvirtinama grupės siūlomų biuro konteinerių atitiktis aplinkos apsaugos reikalavimams.
________________________	________________	________________________
(Pareigos)	(Parašas)	(Vardas ir pavardė)
[bookmark: _Ref38539939][bookmark: _Ref38541068][bookmark: _Ref38885053][bookmark: _Ref38899023][bookmark: _Toc48053185][bookmark: _Toc85706891][bookmark: _Hlk86837214]
Pirkimo sąlygų 4 priedas „Techninė specifikacija“

Techninė specifikacija pateikiama atskiru failu ir yra neatskiriama šių pirkimo sąlygų dalis.



_________


[bookmark: _Pirkimo_sąlygų_2][bookmark: _Hlk86825377][bookmark: _Ref38540913][bookmark: _Ref38898051][bookmark: _Ref38901392][bookmark: _Toc48053189][bookmark: _Toc85706892]Pirkimo sąlygų 5 priedas „Pasiūlymo forma“

Pasiūlymo forma pateikiama atskiru failu ir yra neatskiriama šių pirkimo sąlygų dalis.

[bookmark: _Pirkimo_sąlygų_3]





Pirkimo sąlygų 6 priedas „Pasiūlymų vertinimo kriterijai ir sąlygos“


PASIŪLYMŲ VERTINIMO KRITERIJAI ir Sąlygos

1. Ekonomiškai naudingiausias pasiūlymas išrenkamas pagal kainos kriterijų. Vertinama bendra pasiūlymo palyginamoji kaina, įskaitant visus mokesčius ir PVM, jeigu jis taikomas.
2. Palyginamoji kaina apskaičiuojama kiekvieną specialiųjų pirkimo sąlygų 5 priedo „Pasiūlymo forma“ įkainių lentelės 1–9 eilutėse nurodytą tiekėjo siūlomą įkainį padauginus iš atitinkamo palyginamojo kiekio ir gautas sandaugas sudėjus. Galutinė palyginamoji kaina apvalinama iki dviejų skaitmenų po kablelio.
3. Jeigu tiekėjas PVM neskaičiuoja, vertinama jo pasiūlyta mokėtina kaina, papildomai PVM nepridedant.
4. Tiekėjo siūlomi įkainiai negali viršyti specialiųjų pirkimo sąlygų 5 priede nustatytų maksimalių leistinų įkainių. Viršijus bent vieną maksimalų leistiną įkainį, pasiūlymas atmetamas specialiųjų pirkimo sąlygų 7.4 punkte nustatyta tvarka.
5. Pasiūlymai vertinami specialiųjų pirkimo sąlygų 7 skyriuje nustatyta tvarka. Pasiūlymų eilė sudaroma palyginamųjų kainų didėjimo tvarka. Jeigu palyginamosios kainos vienodos, pirmesnis įrašomas tiekėjas, kurio pasiūlymas CVP IS pateiktas anksčiau. Jeigu pasiūlymą pateikė arba, atmetus kitus pasiūlymus, liko vienas tiekėjas, pasiūlymų eilė nesudaroma.
6. Laimėjusiu pripažįstamas mažiausią palyginamąją kainą pasiūlęs tiekėjas, kurio pasiūlymas atitinka pirkimo dokumentų reikalavimus ir nėra atmetamas.
7. Palyginamieji kiekiai ir palyginamoji kaina naudojami tik pasiūlymams palyginti. Perkančioji organizacija neįsipareigoja užsakyti šių kiekių. Atsiskaitoma už faktinę nuomą ir suteiktas susijusias paslaugas pagal Sutartyje nustatytus įkainius ir jų taikymo tvarką, neviršijant maksimalios Sutarties vertės.




Pirkimo sąlygų 7 priedas „Sutarties projektas“


Sutarties projektas pateikiamas atskiru failu ir yra neatskiriama šių pirkimo sąlygų dalis.





Pirkimo sąlygų 8 priedas „Terminai“

	Eil.
Nr.
	VEIKSMAS 
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.


	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	



	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	3 (tris) darbo dienas nuo prašymo gavimo dienos

	Netaikoma.

	7.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	5  (penkias) darbo dienas nuo prašymo gavimo dienos

	Netaikoma.

	8.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	3 (tris) darbo dienas nuo sprendimo priėmimo dienos
	Netaikoma.

	9.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	10.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas

nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	11.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	12.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	



	
	
	



	
	
	



